న్యూఢిల్లీ, ఆగస్టు 28: దాదాపు రెండున్నర నెలలపాటు సాగిన డోక్లాం ప్రతిష్ఠంభనకు తెర ఎలా పడింది? ఆ ప్రాంతంలో రోడ్డు నిర్మాణం ప్రారంభించి.. ఇన్నాళ్లపాటు మొండిగా వ్యవహరించిన చైనా చివరకు వెనక్కి తగ్గడానికి కారణాలేంటి? అంటే.. అందుకు పలు కారణాలున్నాయని విదేశీ వ్యవహారాల నిపుణులు అంటున్నారు. వారు చెబుతున్నదాని ప్రకారం.. వచ్చే నెల 3 నుంచి 5 దాకా చైనాలోని జియామెన్లో బ్రిక్స్ (బ్రెజిల్, రష్యా, ఇండియా, చైనా, దక్షిణాఫ్రికా) సదస్సు జరగనుంది. చైనా దీన్ని అత్యంత ప్రతిష్ఠాత్మకంగా భావిస్తోంది. ఎందుకంటే, ఈ ఏడాది బ్రిక్స్ సదస్సు.. ‘మెరుగైన భవిష్యత్తుకు బలమైన భాగస్వామ్యం’ అనే థీమ్తో జరగబోతోంది. డోక్లాం ప్రతిష్ఠంభన నేపథ్యంలో ఆ సదస్సుకు మోదీ హాజరు ప్రశ్నార్థకంగా మారింది. దీంతో ‘బలమైన భాగస్వామ్యం’ అనే థీమ్కే అర్థం లేకుండా పోయే పరిస్థితి. దీనికితోడు, ఒక వివాదాస్పద ప్రాంతంపై భాగస్వామ్య దేశాలతో పరిష్కారం చేసుకోకుండా, ఆ ప్రాంతంలో యథాతథస్థితిని మీరడం ద్వారా అంతర్జాతీయ చట్టాలను ఉల్లంఘించే దేశంగా చైనా ప్రపంచ దేశాల ముందు నిలిచింది. ఇది చైనాకు ఇబ్బందికర పరిస్థితి. అందుకే ఒకింత వెనక్కి తగ్గింది.డోక్లాం పై అంతర్జాతీయంగా మద్దతు కూడగట్టేందుకు చైనా విశ్వప్రయత్నాలు చేసింది. కానీ.. వివాదాస్పద ప్రాంతంలో రోడ్డు నిర్మాణాన్ని ప్రారంభించడం ద్వారా డ్రాగన్ దేశమే తప్పిదానికి పాల్పడిందనే విషయాన్ని భారత్ ప్రపంచదేశాలకు విస్పష్టంగా చెప్పి ఒప్పించగలిగింది. దీంతో అమెరికా, యూకే ఈ విషయాన్ని భారత్తో దౌత్య మార్గాల ద్వారా, ద్వైపాక్షిక చర్చల ద్వారా పరిష్కరించుకోవాలని చైనాకు సూచించాయి. జపాన్ అయితే ఈ వ్యవహారంలో చైనాదే తప్పని కుండబద్దలుగొట్టి చెప్పింది. నేపాల్ను తమకు మద్దతుగా కూడగట్టుకోవాలని చైనా భావించినప్పటికీ.. ఆ దేశం తటస్థంగా ఉండడానికే మొగ్గు చూపడంతో చైనాకు దిక్కు తోచలేదు.చైనా మీడియా, ప్రజల దృష్టిలో భారత్ను చాలా సులభంగా ఓడించేయవచ్చు. కానీ, రెండున్నర నెలలు గడుస్తున్నా భారత్ తమ దేశంతో దీటుగా వ్యవహరించడంతో ప్రజల నుంచి, మీడియా నుంచి చైనా ప్రభుత్వంపై ఒత్తిడి పెరిగిపోయింది. ఏదో ఒక నిర్ణయం తీసుకోవాల్సిన పరిస్థితి ఏర్పడింది. సైనిక దాడుల దిశగా కదులుదామంటే.. అది ఒక్క డోక్లాం ప్రాంతానికే పరిమితం కాదు. భారత్తో సరిహద్దు పొడవునా అన్ని చోట్లా చైనా ఏమీ బలంగా లేదు. కొన్ని వ్యూహాత్మక ప్రాంతాల్లో భారత్ బలంగా ఉంది. పైపెచ్చు ఆ దేశం పాక్ ఆక్రమిత కశ్మీర్లో ఆర్థిక కారిడార్ (సీపీఈసీ) నిమిత్తం దాదాపు 3 లక్షల కోట్లు పెట్టుబడులకు సిద్ధమైంది. ఇప్పటికే పని కూడా జరుగుతోంది. డోక్లాంలో సైనికదాడులకు బదులుగా భారత్ సీపీఈసీపై దృష్టిపెడితే చాలా విధాల నష్టపోయే ప్రమాదం ఉంది. దానికితోడు చైనా చుట్టూ ఉన్న పలు దేశాలతో భారత్ చాలా సన్నిహితమైన దౌత్యసంబంధాలు నెరపుతోంది. యుద్ధం అంటూ వస్తే చైనా ఆ కోణంలో కూడా పలు ఇబ్బందులు ఎదుర్కోవాల్సి వస్తుంది. వీటన్నిటినీ బేరీజు వేసే చైనా వెనక్కు తగ్గింది. పైకి మాత్రం.. ‘డోక్లాంలో మా గస్తీ కొనసాగుతుంది’ అని బింకాలు పోతోంది. రోడ్డు నిర్మాణంపైన మాత్రం నోరెత్తట్లేదు.
newdhilly, aagastu 28: daadaapu rendunnara nelalapatu saagina doklam pratishtambhanaku tera ela padindi? aa praantamlo roddu nirmaanam praarambhinchi.. innaallapaatu mondigaa vyavaharinchina chaina chivaraku venakki taggadaaniki karanalenti? ante.. anduku palu kaaranaalunnaayani videshee vyavahaaraala nipunulu antunnaru. vaaru chebutunnadaani prakaaram.. vache nela 3 nunchi 5 daka chainaaloni jiamenlo bricks (brejil, rashya, india, chaina, dakshinaafrikaa) sadassu jaraganundi. chaina deenni atyanta pratishtaatmakamgaa bhaavistondi. endukante, ee edaadi bricks sadassu.. ‘merugaina bhavishyattuku balamaina bhagaswamyam’ ane theemtho jaragabotondi. doklam pratishtambhana nepathyamlo aa sadassuku modii haajaru prasnaarthakamgaa maarindi. deentho ‘balamaina bhagaswamyam’ ane theemke artham lekunda poye paristhiti. deenikitodu, oka vivaadaaspada praantampai bhagaswamya deshaalatho parishkaaram chesukokunda, aa praantamlo yathaathathasthitini meeradam dwara antarjaatiiya chattaalanu ullanghinche desangaa chaina prapancha deshaala mundu nilichindi. idhi chainaaku ibbandikara paristhiti. anduke okinta venakki taggindi.doklam pai antarjaatiiyamgaa maddatu koodagattenduku chaina vishwaprayatnaalu chesindi. cony.. vivaadaaspada praantamlo roddu nirmaanaanni praarambhinchadam dwara dragan deshame tappidaaniki palpadindane vishayaanni bharat prapanchadesaalaku vispashtamgaa cheppi oppinchagaligindi. deentho america, yooke ee vishayaanni bhaaratto dautya maargaala dwara, dwaipaakshika charchala dwara parishkarinchukovalani chainaaku suuchimchaayi. japan ayithe ee vyavahaaramlo chainade tappani kundabaddalugotti cheppindi. nepaalnu tamaku maddatugaa koodagattukovalani chaina bhaavinchinappatikii.. aa desham tatasthamgaa undadaanike moggu chuupadamtho chainaaku dikku thochaledu.chaina media, prajala drushtilo bhaaratnu chala sulabhamgaa odincheyavachhu. cony, rendunnara nelalu gadustunna bharat tama deshamtho deetugaa vyavaharinchadamtho prajala nunchi, media nunchi chaina prabhutvampai ottidi perigipoyindi. edho oka nirnayam teesukovaalsina paristhiti erpadindi. sainika daadula disagaa kaduludamante.. adhi okka doklam praantaanike parimitam kaadu. bhaaratto sarihaddu podavuna anni chotla chaina emi balangaa ledu. konni vyuuhaatmaka praantaallo bharat balangaa undi. paipechu aa desham pak aakramita kashmeerlo aardhika karidar (cpc) nimittam daadaapu 3 lakshala kotlu pettubadulaku siddhamaindi. ippatike pani kuudaa jarugutondi. doklaamlo sainikadaadulaku badulugaa bharat cpcnipi drushtipedithe chala vidhaala nashtapoye pramaadam undi. daanikitodu chaina chuttu unna palu deshaalatho bharat chala sannihitamaina doutyasambandhaalu neraputondi. yuddham antuu vaste chaina aa konamlo kuudaa palu ibbandulu edurkovalsi vastundi. veetannitinii bereeju vese chaina venakku taggindi. paiki maatram.. ‘doklaamlo maa gastee konasaagutundi’ ani binkaalu potondi. roddu nirmaanampaina maatram norettatledu.